הטבות המס שבפקודה בעניינו 
של בן-משפחה חסר יכולת

השאלה היא:

לנוכח המובא בחוק בדבר הטבת מס בעניין הוצאות להחזקת קרוב נטול יכולת - מה הדין בבן המשלם את ההוצאות לאחזקת אם בדיור מוגן עקב גילה המתקדם (89), והיא במצב בריאותי סביר; האם הוא זכאי לזיכוי בענייני מס על פי פקודת מס הכנסה ?

יניב גבריאל משיב:

הטבות המס מכוח פקודת מס הכנסה [להלן - "הפקודה"], בעניינו של בן-משפחה חסר יכולת, הן כלהלן:

זיכוי בעד החזקת קרוב משפחה במוסד מיוחד

זיכוי בעד החזקת בן-משפחה במוסד מיוחד יינתן: בעד החזקה של ילד, בן-זוג, או הורה, משותקים לחלוטין, מרותקים למיטה בתמידות, עיוורים או בלתי שפויים בדעתם, או בעד ילד מפגר(1).

הזיכוי הוא בשיעור %35 מאותו חלק מהסכום ששולם, העולה על %12.5 מההכנסה החייבת של המשלם(1).

בהוצאות החזקת בן-משפחה במוסד מיוחד נכללים כל הסכומים, ששולמו בעד החזקה במוסד, כולל טיפול רפואי מצד המוסד.

נקודות זיכוי בעד תמיכה בבני-משפחה נטולי יכולת 

נקודות הזיכוי בעד תמיכה בבני-משפחה נטולי יכולת יינתנו בעד בן-זוג או הורה משותקים לחלוטין, מרותקים למיטה בתמידות, עיוורים או בלתי שפויים בדעתם, או בעד ילד משותק, עיוור או מפגר, או אם יש לבן/בת-הזוג הורה או ילד כאלה(2).

בעד תמיכה בכל בן-משפחה נטול יכולת אפשר לקבל 2 נקודות זיכוי(2).

כאשר נטול היכולת הוא הורה, רשאי רק אחד מילדיו לקבל את נקודות הזיכוי האמורות, לפי הודעת ההורה(3).

אם הכנסותיו החייבות במס והפטורות ממס של נטול היכולת עלו בשנת המס על תקרת ההכנסה המזכה [בשנת המס 2000: ליחיד - 127,000 ש"ח, לבני-זוג - 204,000 ש"ח], לא יינתנו בעבורו נקודות הזיכוי הללו(3).

קבלת נקודות הזיכוי דלעיל מותנית בהגשת תעודה רפואית כנדרש ובמילוי טופס 127 (את הטופס ניתן לקבל במשרדי השומה השונים).

סייגים

כאשר בעד אותו אדם ניתן לקבל גם זיכוי בעד החזקת קרוב משפחה במוסד מיוחד וגם נקודות זיכוי בעד תמיכה בבן-משפחה נטול יכולת, יבחר המבקש אחד מהם(2).

u

מנתוני פניית השואלים אין עולה, כי מתקיימים התנאים למתן זיכוי בעד החזקת קרוב משפחה במוסד ו/או למתן נקודות זיכוי בעד תמיכה בבן-משפחה נטול יכולת; הכול - כמשמעותם בפקודה.

הפניות המשיב:

(1) סעיף 44 לפקודה.

(2) סעיף 45 לפקודה.

(3) תקנות מס הכנסה (זיכוי בעד נטולי יכולת וזיכוי בעד הוצאות בשל החזקת קרוב במוסד), התשנ"ו-1996.

____________________________________________________________________
יניב גבריאל, הוא מומחה מס אשר שימש בעבר כיועץ מיוחד לרשות המיסים בישראל בנושאי מיסים ושינויי חקיקה. משמש כמנהל וכבעלים של המכללה למיסים ולחשבונאות. בעל נסיון של כ-20 שנים בתחום ההוראה וממציא שיטות לימוד ייחודיות לכל המקצועות. המכללה למיסים ולחשבונאות נוסדה לפני כ-15 שנים והיא בעלת נסיון עשיר של אלפי בוגרים שנקלטו במשק העבודה, והגיעו לעמדות מפתח, שמהן הם ממשיכים לשלוח תלמידים למכללה למיסים ולחשבונאות. המכללה למיסים ולחשבונאות מציעה מגוון קורסים והשתלמויות בתחום המיסים והחשבונאות כגון:
חשב שכר בכיר   |   חשב שכר   |   מחשוב שכר   |   מרתון לנכשלים בחשבות שכר   |   חשבונאי פיננסי   |   הכשרה מעשית למנהלי חשבונות   |   הצהרות הון   |   אמנות הדיון במס הכנסה   |   מרתון לנכשלים בייעוץ מס   |   מיסוי מקרקעין   |   מס ערך מוסף   |   ביטוח לאומי   |   דיני עבודה   |   יועצי מס   |   חשבונאי בכיר מדופלם   |   ניתוח דוחות כספיים   |   הנהלת חשבונות סוג 2 + 1   |   הנהלת חשבונות סוג 3   |   תכנון מס בפרישה   |   ביקורת פנימית   |   חשבים ומנהלי כספים   |   תמחיר תקציב ובקרה   |   ניהול עסקי   |   העצמה ויזמות עסקית   |   ניהול עמותות ומלכ"רים   |   ניהול תקציב משפחתי   |   הכשרת מאמנים עסקיים   |   השבחת חברות   |   מיסוי שוק ההון   |   ניהול סיכונים   |   הכשרת דירקטורים   |   הכשרת מנהלים   |   חשיבה עסקית   |   ניהול עסקים   |   ניהול משאבי אנוש   |   תכנוני מס   |   ניהול ספרים   |   מיסוי עסקאות קומבינציה   |   מיסןי היחיד   |   יסודות ודיני ביטוח   |   כלכלה   |   חשבונאות   |   סטטיסטיקה   |   מימון   |   ביטוח פנסיוני   |   ניתוח ניירות ערך   |   ביטוח רכוש   |   ביטוח תאונות   |   ביטוח ימי   |   סוגי רישיונות  |   כלכלה  |   חשבונאות   |   סטטיסטיקה ומימון  |   דיני ניירות ערך ואתיקה מקצועית   |   בחינה מקצועית א'  |   בחינה מקצועית ב'  |   סוגי רישיונות  |   תגיות   |   מפת האתר   |   
לפרטים נוספים ולהרשמה ניתן לפנות בטלפון (רב קווי) 1-700-700-088 או להיכנס לכתובת המכללה באינטרנט : www.taxcollege.co.il